שניים עשר צעדים של תקווה - מפגש עם דרך של ריפוי רוחני
Author: ירון זנבל
Description: כיצד יכולה דרך שנולדה מתוך עולם ההתמכרויות להפוך למסע חי עבור כל אדם המבקש שינוי עמוק בחייו מתוך קשר לישות האהבה האלוהית? בואו לגלות את החיבור הנוגע והמרפא שבין עבודת הצעדים לבין עקרונות הדרך האנתרופוסופית.

דלג לתוכן המרכזי

## שלומי קשור בחוט לשלומך - מפגשים פתוחים לקהל מבית כלים שלובים

### שנים עשר צעדים של תקווה עם חמי בר יוסף

מה הקשר בין תוכנית שנים עשר הצעדים לבין הדרך האנתרופוסופית להתפתחות פנימית? כיצד יכולה דרך שנולדה מתוך עולם ההתמכרויות להפוך למסע חי עבור כל אדם המבקש שינוי עמוק בחייו מתוך קשר לישות האהבה האלוהית? בואו לגלות את החיבור הנוגע והמרפא שבין עבודת הצעדים לבין עקרונות הדרך האנתרופוסופית.
במפגש מיוחד זה, יפתח חמי בר יוסף בפנינו שער לתוכנית שניים עשר הצעדים מזווית אישית ורוחנית עמוקה - נדבר על חוסר אונים לא ככישלון אלא כפתח לריפוי, על מסירת הרצון לכוח גדול מאיתנו, ועל האפשרות להקים בתוכנו קשר יומיומי עם מקור של חסד ואהבה.

המרצה - חמי בר יוסף מחנך, מלווה צוותי הוראה והורים, ומטפל בגישת שנים עשר הצעדים. חמי לימד וחינך בתיכון הרדוף, היה מלווה פדגוגי של תיכון "זומר" והיום הוא מלמד בתיכון "שיבולים" ומלווה את הצוות. בשנים האחרונות יצא למסע פנימי בדרך של שנים עשר הצעדים, ובנוסף לעבודתו החינוכית הוא מטפל פרטני וזוגי מתוך גישה זאת. הוא תרגם את הספר "מעוף על מעבר לחופש" מאת איילין קאדי וכתב יחד עם בֶּנִי יעקב את הספר "שנים עשר צעדים של תקווה" שיצא בהוצאת אדם-עולם. הספר מתאר את תוכנית הצעדים דרך סיפור חייו יוצא הדופן של בֶּנִי שהיה מכור כבד לסמים ואלכוהול, ובזכות הצעדים הפך למורה ומטפל לאלפי אנשים. חמי הוא חבר קיבוץ הרדוף, נשוי ואב לארבעה.

מאז ה-7.10, מתקיימים אחד לשבוע מפגשים פתוחים לציבור, ללא עלות, באדיבות כלים שלובים - הכשרות לפסיכותרפיה אנתרופוסופית. אתם מוזמנים לצפות במפגשים שפספסתם, כמקור השראה לעבודה פנימית בימים אלו.
לרשימת המפגשים

לקבלת ההרצאות בדוא"ל - https://lp.vp4.me/ohz8